
DISPUTATIO  MEDICA 


INAUGURALIS, 


DE 

PNEUMONIA. 


PRAEFANDA. 

Inter  organa  quibus  vita  maxime  pendet, 
nullum  quam  pulmo,  medici  attentionem 
magis  vindicat  ;  quippe  quo,  hac  saltem  in 
regione,  non  viscus  ullum  frequentius  subeat 
inflammationem,  haud  raro  lethalem.  Huic 
organo  inflammato,  diversi  auctores,  diversa 
nomina  dederunt,  prout  quisque  sibi,  mali  se¬ 
dem  judicarunt  inesse.  Si  quis  inflammatio- 

A 


2 


DE  PNEUMONIA. 

nem  decrevit  pleuram  costalem  obsidere,  Pleuritis 
nominatur  vitium,  dum  alius  substantiam  pul¬ 
monum  affectam  esse  putans,  riomen  Peripneu- 
moniae  imposuit.  Inter  medicos  qui  de  parte, 
quam  hicce  morbus  primo  invasit,  diversas 
opiniones  inierunt,  Cullenus  eximius  pleuram, 
arbitrare  mihi  tidetur  ab  initio  affectam  esse  ; 
et  haec  verba  habet :  “  To  me  it  seems  proba- 
“  ble,  that  the  disease  is  always  seated,  or  at 
“  least  begins  in  some  part  of  the  pleura,  tak» 
“  ing  that  membrane  in  its  utmost  extent,  as 
“  now  commonly  understood ;  that  is,  as  cover- 
u  ing  not  onlv  tlie  internal  cavity  of  the  thorax, 
“  but  also  as  forming  the  mediastinum,  and  as 
“  extended  over  the  pericardium,  and  over  the 
“  whole  surface  of  the  lungs  Huic  vero 
opinioni  vix  consentit  Pringleus,  qui  his  in 
verbis  loquitur:  “  Ws  ought  to  consider  these 
“  tvvo  diseases  as  one,  in  which  the  lungs  are 
“  always  inflamed,  and  often  without  the 
“  pleura,  but  the  pleura  never  without  the 

 —  .  -  -  -  - 


*  Cullen’s  First  Lines. 

“  lungs*.”  Sed  corpore  patefacto  post  mor¬ 
tem,  sat  superque  docemur  ut  in  pulmones  nullo 
in  loco  certo  inflammatio  incedat,  sed  eosdem 
involvat  ubique,  aliam  post  aliam  partem  affi¬ 
ciens  :  et  Boerhaavius  qui  cadavera  saepius  inci¬ 
dit,  ita  dixit ;  “  nulla  est  pars  integumentorum 
“  interni  thoracis  quam  non  aggreditur ;  tota  er- 
“  go  pleura,  totumque  mediastinum,  hinc  anteri- 
“  or,  posterior,  dextra,  sinistra,  superior,  inferior, 
“  exterior,  profundior  pars,  aeque  obsidetur  hoc 
“  malo,  sed  imprimis  latera.”  Ideoque  nihil  inter- 
est  morbum  in  species  sejungere  ;  sed  potius  sub 
Pneumonia  vocabulo  omnigenam  pulmonum  in¬ 
flammationem  includere,  pleurae  an  parenehema- 
tis  sit.  Species  enim  jam  dictae  ex  iisdem  re¬ 
bus  originem  trahunt,  eandemque  medendi  ra¬ 
tionem  postulant,  et  tantum  gradu  non  in  re 
differunt.  De  Pneumonia  mihi  in  animo  est 
disserere,  summos  honores  medicinae  ambienti, 
qua  decet  observantia  ;  sed  nuili  spei  vanae  in- 

•T" . — . .  ■  •  - - -  "  ■■■  - - -  -  ■  — ■  -  -  ■  .... 

duJgens  aliquid  novi  proferendi,  et  quod  restet 
quam  brevissime  dicam. 

*  1  *.■  ,  •  » 

DEFINITIO. 

In  morbis  definiendis,  omnibus  aliis  longe 
antecellit  Cullenus,  qui  praestantissiipam  sed 
curtam  definitionem  edidit,  sequentibus  verbis : 
“  Pyrexia,  dolor  in  quadam  thoracis  parte,  re- 
“  spiratio  difficilis,  tussis.”  Huic  igitur  nihil 
addam,  quippe  quas  paucissimis  in  verbis  pras- 
cipua  contineat  morbi  signa,  sed  ip  historia  se¬ 
quente  milii  liceat  fusius  ac  plenius  loqui. 


HISTORIA  MORBI. 


Rarissime  si  unquam,  in  calidis  regionibus 
hic  morbus  invenitur,  sed  quae  ad  septentriones 
vergunt,  imprimis  saevit,  nulli  sexui  parcens. 
Vix  transit  hiems,  aut  ver  incipit,  sine  multis 
hominum  exemplis,  qui  hac  peste  sola  e  medio 
sunt  sublati.  Hic  quidem  diversus,  diversis  in 

hominibus  invadit,  nec  semper  prodit  iisdem 
indiciis,  sed  quasi  latet,  pectori  haerens.  iEger 
enim  i}il  nonnunquam  sentit,  nisi  fortasse  le¬ 
vem  thoracis  stricturam,  vel  languorem  aut  las¬ 
situdinem  ;  neque  plus  solito  micat  cor,  neque 
corpus  i)imis  calescit.  Sed  talia  signa  haud  diu 
perstant,  et  cito  febrem  plus  minusve  gignunt 
quam  pronunciant  horrores  vel  rigores.  Febre 
ita  inducta,  cordis  actio  augetur,  pulsus  arteri¬ 
arum  frequentes,  pleni,  duri,  et  validi,  faciem 
rubram  ac  turgidam,  capitis  dolorem,  praecipue 
circa  frontem  inferunt.  Inde  calor  pendet  uni¬ 
versi  corporis,  et  haud  raro  sitis  inexplebilis 
urget ;  omnesque  functiones  facile  perturban- 
ur.  Nonnunquam  vero  febris  gradatim  incipit, 
et  paucos  dies  lenis  perstat,  et  nihil  molestum 
nisi  tussim  inducit ;  sed  jamjam  vehementissi¬ 
me  ardet,  cum  dolore  fixo,  ac  acuto,  qui  cum 
tussi  sicca  valde  pungit,  plenius  inspirando. 
Tussis  ab  initio  sicca  fere  semper  observatur, 
morbi  progressu,  humida,  facilis  evadit  ;  et 
quidque  excreatum  speciem  variam  induit,  te¬ 
nuem,  crassam  ac  subflavam,  nec  raro  cum  san¬ 
guine  mistam.  Dolores  unum  locum  haud  sem- 

per  tenent,  sedem  variant,  nunc  ad  humeros 
tendunt,  nunc  circa  costas  spurias,  nunc  sub 
mediastino  sentiuntur,  et  spatium  inter  quar¬ 
tam  sextamque  costam  praecipue  adoriuntur. 
Interdum  vero  fixi  manent,  nec  sedem  unquam 
mutant,  summaque  inquietudine.  Status  alvi 
diversim  se  prodet,  plerumque  astringitur,  cum 
urina  parca  ac  rubra ;  nonnunquam  vero  solvi¬ 
tur,  copiosaque  fluit  urina  limpida,  sine  ullo  se¬ 
dimento.  Respirationis  munus,  quod  diversos 
morbi  gradus  bene  ostendit,  aegrjs  diversis  varie 
perficitur  ;  quidam,  febre  leni  satis  libere  spir¬ 
ent  ;  hac  autem  aucta,  anhelant  magno  cum 
dolore.  Hic,  e  corporis  situ,  multum  pendet, 
erectum  sit,  an  supinum.  Qui  in  latus  affec¬ 
tum  decumbunt,  fere  semper  magis  dolent ;  sed 
aliter  se  habent  in  illo  sano.  Interdum  vero, 
quod  doloris  immune  est,  latus  magis  laborat 
decumbendo.  Nihil,  quam  tussis  frequentius 
urget,  neque  aegrum  magis  angit,  et  somnum 
tollendo,  et  corporis  vires  exhauriendo.  Sicca 
enim  illa,  quid  pectoris  dolores  plus  intendat, 
aut  sanguinem  versus  caput  pariter  congerat? 
His  praesentibus,  non  modo  surdescit  aeger,  aut 

aurium  tinnitu  afficitur,  sed  quoque  difficiliter 
spirat,  aut  plene  inspirare  timet.  Anxietas 
continuo  illum  urget*  ne  quidfcm  requiescere 
unquam  fere  queat.  Quid  mirum  est  delirium 
accedere,  quod  ferocius  aut  mitius  observatum 
est  saevire?  Si  aliquando  atrociter  delirat  aeger* 
exardet  quoque  febris ;  “  et  comitantur  vultus 
u  rubor,  ingens  arteriarum  pulsus,  aurium  tin- 
u  nitus,  oculi  rubri  inflammati,  truces  mican- 
“  tes,  lucis  impatientes  sed  mentis  alienatio 
varie  occurrit,  nisi  morbus  ad  finem  tendat,  et 
tunc  mite  est  delirium,  quod,  “  cum  pulsu 
“  ssepe  debili,  vultu  pallido,  collapso,  vertigine 
“  a  situ  erecto,  prostratis  viribus,  saepe  observa- 
“  tur  His  maximae  debilitatis  indiciis  ac¬ 
cedunt,  respiratio  tarda,  occuli  hebetes,  extrema 
frigida,  subsultus  tendinum,  cum  aliorum  mor¬ 
bosorum  caterva,  quae  sat  superque  demonstrant 
mortem  sine  mora  appropinquare. 


*  Greg.  Consp,  Med.  Theor.  pag.  94,  95, 

DE  FINIBUS  MORBI. 

Pneumonia  omnium  instar  morborum  qui 
sub  ordine  phlegmasiarum  comprehenduntur, 
varios  in  fines  potest  transire,  utpote  quae  in  re¬ 
solutionem  desinat,  cujus  eventum  optimum 
medici  est  summa  cura  inducere  :  necnon,  mor¬ 
bo  diutius  saeviente,  in  suppurationem,  quae  vo¬ 
micam,  febrem  hecticam,  aliaque  mala  gignit ; 
et  denique,  his  haud  bene  cedentibus  in  empye¬ 
ma,  quod  fere  semper  finem  infaustum  pro¬ 
perat.  His  quoque  dictum  est  accedere  gan¬ 
graenam,  quae  remediis  nil  valentibus,  nunquam 
non  est  exitialis. 

I.  Resolutio .  Haec  quidem  in  omni  morbo 
prae  aliis  finibus  maxime  optanda  est ;  quae  in 
hoc  plerumque  citius  aut  serius  accedere  solet 
ante  septimum  diem.  Duabus  ex  viis  ac¬ 
cedere  videtur,  nempe  vi  naturae  medicatrice, 
vel  aptis  remediis  tempestive  adhibitis.  Sponte 
abiturum  esse  malum  indicat  libera  tussis,  cum 

tenui  pituita,  quae  haud  raro  subflavescit,  aut 
sanguine  miscetur.  Subsident  dolores  pungentes 
neque  inspiranda  augentur,  atque  gradatim 
mitescunt  inflammationis  notae,  quae  primo  prae¬ 
cipue  urgebant.  Nonnunquam  vero  quaedam 
hunc  finem  comitantur  exinanitiones,  quae  mor¬ 
bum  bene  denotant  absolutum  iri.  Sudor  enim 
interdum  tenuis  ac  calidus  universum  per  corpus 
erumpit  *3  saepe  urina  copiose  fluit,  quae  materiae 
subalbidae  multum  deponit ;  sanguis  e  naribus 
vel  venis  haemorrhoidalibus  haud  infrequenter 
vi  magna  prorumpit ;  quibus  denique  succedunt 
menses,  qui  multo  plus  solito  prodeunt.  Ad 
eandem  rem  diarrhoeam  biliosam  frequenter  ob¬ 
servatum  est  conferre  ;  sed  prae  omnibus  expec- 
toratio  copiosa  e  mucosis  membranis  pulmonis, 
morbum  optime  solvit,  atque  huic  secretioni 
favere  cum  aptis  remediis  semper  oportet.  His 
autem  exinanitionibus  nequaquam  confidere 
debet  medicus,  quamvis  sipt  profusae  ac  liberae  ; 
sed  aliis  auxiliis  uti,  quae  semper  penes  eum 
sunt,  et  certa  vi  pollent  morbi  solvendi.  Re¬ 
solutionem  inceptam  esse  bene  probant  doloris 


10 


DE  PNEUMONIA. 


remissio,  respiratio  magis  libera,  et  pulmonibus 
aere  impletis,  dolor  fere  nullus. 

II,  Suppuratio .  Hanc  adstare  multa  praedi¬ 
cant.  Si  morbus,  ultra  diem  decimum  maxime 
saeviat  sine  ulla  ope,  quam  sanguinis  detractio 
solet  adfere ;  si  pulsus  prius  crebri,  nunc  mol¬ 
liores  evadant ;  et  doloris  remissionem  dyspnoea 
excipiat  cum  tussi  sine  expectoratione,  et  sen¬ 
tiatur  in  pectore  pondus,,  cum  sudoribus  gelidis, 
ne  vomica  inducta  sit,  et  in  pulmonibus  lateat, 
multum  timoris  erit ;  eoque  magis  si  horrores  ac 
rigores  superveniant  cum  febre  hectica.  Hoc 

abscessu  dirupto,  pus  facillime  in  cellulas  aerias 

♦  *• 

est  effusum,  aegrumque  suffocat,  vel  in  thoracis 

* 

cavitatem  aperiens,  signa  gignit,  quibus  adesse 
empyema  bene  notum  est ;  qualia  sunt,  tussis 
frequens  et  fluctuationis  sensus  cum  pondere  et 
molestia  ad  partem  affectam,  necnon  respiratio 
difficilis  et  febris  hectica  multaque  alia  hydro- 
thoracem  bene  denotant.  Nonnunquam  aeger 
subito  moritur,  aut  phthisi  inducta,  lente  con¬ 
sumitur.  Interdum  vero  accidit,  ut  pus  per 

tussim  ejiciatur,  et  aeger,  sed  magno  vitae  dis¬ 
crimine*  in  sanitatem  redeat. 

III.  Effusionem  ubi  pneumonia  nec  sponte 
abit,  neque  remediis  cedit,  experientia  super¬ 
venire  satis  docet.  Hoc  accidit  ubi  sanguis  aut 
serum,  ex  vasis  ruptis  in  vesiculas  pulmonum 
transit,  et  pariter  respirationem  difficilem  red¬ 
dit,  ac  sanguinis  circuitum  impedito  Neque 
desunt  indicia,  quae  satis  depingunt  hunc  mor¬ 
bi  finenn  Vultus  apparet  lividus  ac  tumidus; 
oculi  suffusi,  et  aeger  nisi  corpore  erecto  spirat, 
idque  maxima  cum  anxietate  et  doloris  capite. 
Omnia  haec  ingravescunt ;  pulsus  debilis  est  ac 
intermittens  ;  in  frontem  erumpunt  gelidi  su¬ 
dores  cum  oppressionis  sensu  circa  praecordia  ; 
expectoratio  supprimitur,  syncope  accedit,  pe¬ 
demque  mors  corripit  dirae  vitae  aegrum  eri¬ 
pere. 

IV.  Gangrcznai  Quamvis  haec  inflammationi 
succedat  ullius  visceris,  rarissime  tamen  si,  un¬ 
quam  pulmones  adoritur.  Sed  ubi  aggreditur, 
cum  malorum  cohorte  stipatur.  Omnes  rece- 

dunt  dolores  cum  facie  pallida,  spiritus  male 
olet,  cum  sudoribus  frigidis,  oculi  hebescunt  et 
cor  inequaliter  micat,  et  singultus  morbi  nun- 
cius,  et  subsultus  tendinum,  finem  morbo  im¬ 
ponunt. 


DE  CAUSIS* 

Quicunque  magno  corporis  vigore  gaudent, 
huic  morbo  praecipue  obnoxii  sunt ;  si  laute 
vivunt,  fibrarumque  augeant  rigiditatem,  qua 
primum  instructi  sunt.  Quamobrem  viri  prae 
foeminis  fere  semper  subjiciuntur  ;  qui  potius 
prima  quam  provecta  aetate  vivunt.  Sed  inter¬ 
dum  nullus  sexus  neque  aetas  immunis  est ;  ne¬ 
que  malum  de  quo  agitur  “  pauperum  tabernis 
“  regumque  turribus”  parcit.  Sunt  proclives, 
qui  temperamento  sanguineo  gaudent,  et  de 
quibus  Sydenkamus,  sequentia  verba  habet  ; 
“  temperamenta  sanguinea  praeditos,  prae  reli- 
“  quis  aggreditur,  saepe  etiam  rusticos,  et  duro 
“  jam  fractos  membra  labore.”  Hinc  ratio 
haud  obscura  est,  cur  eosdem  prae  aliis  infestat 

frequentissime,  debilesque  otiosos  relinquit  in¬ 
columes.  Sed  multa  praeter  haec  homines  red¬ 
dunt  proclives,  et  inter  alia^  coelum  variabile, 
anni  tempestates  jure  recensentur  ;  ideoque 
hyeme  atque  vere  in  morbum  saepius  incidere 
observantur  homines,  quam  autumno  vel  aestate ; 
et  quo  frigidior  ac  humidior  sit  aer,  eo  magis 
fiunt  proclives.  Porro  gracile  pectus  sive  male- 
formatum  proclivitatem  potest  dare  ;  quippe 
quod  sanguinis  congestionibus  in  pulmonibus 
faveat,  respirationem  impediat,  atque  inflam¬ 
mationis  fundamentum  jaceat,  denique  experien¬ 
tia  sat  superque  probat,  quo  frequentius  aliquis 
sit  pneumonia  correptus,  eo  facilius  semper 
postea  obnoxius  fiab 

Inter  causas,  quse  pneumoniam  excitant,  jure 
annumerandum  est  frigus  ;  quod  et  omnium 
potentissimum,  et  longe  frequentius  occurrit. 
Hujus  autem  potentia  plus  minusve  valet,  se¬ 
cundum  humiditatis  gradum,  quicum  frigus  ca¬ 
lori  simul  conjunctum  sit.  Hinc  vi  dtiplice  pol¬ 
lere  mihi  videtur  inflammationem  excitandi,  si 
corpore  nimia  exercitatione  calefacto,  humidus 
ac  frigidus  aer  subito  applicetur  ;  quippe  quod 


14 


DE  PNEUMONIA. 


perspirationem  omnino  sistat,  eandem  introrsum 
pellat.  Inde  ratio  patet  eorum  qui  post  mag¬ 
nam  corporis  defatigationem  vel  super  humida 
terra  sedent,  vel  in  nocturnis  roribus  sub  pleno 
jove  dormiunt;  Quam  facile  in  morbum  ince¬ 
dunt,  de  quo  agimus.  Praeterea  multa  alia  in¬ 
ter  noxas  excitantes  rescensentur,  veluti  injuria 
pectori  illata,  vapores  arsenici  aut  acidi,  qui  ad¬ 
modum  pulmones  stimulant,  denique  exercitatio 
immodica  vel  in  loquendo  aut  canendo ;  et  in¬ 
flatio  longa  musici  instrumenti ;  catarrhus,  et 
morbi  exanthematici  repulsi,  proculdubio  pneu¬ 
moniam  excitant,  haud  infrequenter  lethalem* 

DE  DIAGNOSI. 

Magni  momenti  est  veram  facere  diagnosin, 
ex  qua  ars  medica  praecipue  pendet.  Medici 
experti  est  rationem  morborum  rite  perpendere, 
priusquam  bene  cognoscat,  quae  similia  sint, 
quae  non.  Morbi,  qui  pneumoniae  produnt  si¬ 
militudinem,  sunt,  Catarrhus,  Peripneumonia 
Notha,  Carditis,  Pleurodyne,  et  Hepatitis. 

I.  Catarrhus  si  nihil  habeat,  nisi  lenem  capi¬ 
tis  dolorem,  sensum  plenitudinis  cum  naribus 

/ 

obstructis,  epiphoram,  fauciumque  molestiam, 
diagnosis  est  facilis  ;  sin  autem  pulmones  adori¬ 
atur  inflammatione  ex  qua  adsunt  tussis  sicca, 
difficilis  respiratio,  atque  pectoris  dolores  sub 
plena  inspiratione,  illum  a  pneumonia  distingu¬ 
ere  vix  potest.  Sed  nihil  refert,  alter  enim  in 
alteram  facile  transeunt,  eandem  postulant  viam 
medendi,  eademque  remedia.  Peripneumonia 
notha  haud  parum  a  pneumonia  distat,  ubi  al¬ 
teri  alteram  comparamus,  et  diversas  aetates  di¬ 
versis  corporis  habitibus  utriusque  hominis  af¬ 
fecti.  Illi  in  illam  facile  incidunt,  qui  intenu 
perantia  et  senio  confecti  sunt.  Qui  corripiun¬ 
tur,  illis  sunt  facies  livida,  respiratio  admodum 
difficilis,  et  mitiores  dolores  in  pectore.  Sed  in 
hac  adsunt  synocha,  et  omnia  signa  graviora. 
Sed  praeterea  qui  saepius  afficiuntur,  florenti 
aetate  cum  pleno  habitu  corporis  fere  semper 
gaudent.  Carditis  cum  pneumonia  vix  confun¬ 
di  potest.  Signa  quae  aliam  ab  alia  seponunt, 
sunt  anxietas  summa,  pulsus  intermittentes,  et 
palpitatio  cum  syncope.  Sed  nil  mali  fleri  po~ 

test  pro  duobus  morbis  iisdem  remediis  utendo, 
Pleurodyne  magis  rheumatismo  quam  pneumo¬ 
niae  affinis  est :  et  musculos  thoracis,  et  praecipue 
intercostales  infestat.  Febris  lenis  est,  nec  tus¬ 
sis  aut  dyspnoea  urgent,  et  pars  affecta  premen¬ 
do  dat  dolorem,  qui  saepe  cum  articulis  alternat. 
In  pneumonia  sejungenda  a  hepatitide  vix  potuit 
errare  inexpertus.  Hanc  insigniit  dolor  in  hypo^ 
chondrio  dextro,  pressu  auctus,  qui  ad  clavicu¬ 
lam  et  summum  humeri  dextri  ascendit,  et  de-, 
cubitu  in  sanum  latus  multum  intenditur.  In, 
illa  nunquam  premendo  dolor  sentitur,  sed  latet 
in  aliqua  parte  pectoris,  fixus,  et  in  latus  affec¬ 
tum  decumbendo,  tussiendo,  et  inspirando,  pa¬ 
riter  augetur.  Praeterea  tumor  sentitur  in  hy¬ 
pochondrio  dextro,  tussis  sicca,  vomitus  et  sin¬ 
gultus  adsunt :  vultus  flavescit,  et  omnia  icteri 
signa  jamjam  accedunt,  quae  plane  docent  hepar 
affici. 

PROGNOSIS. 

Medicum  in  prognosin  faciendo,  summa  ope 
niti  decet,  sedem  ac  morbi  historiam,  aegri  aeta¬ 
tem,  necnon  remedia  administrata,  rite  perpen¬ 
dere.  Haec  enim  omnia  ad  eventum  praesagien¬ 
dum  maxime  conferunt,  faustus  an  infaustus  sit 
necne.  Si  organa  vitio  afficitur,  a  quo  vita  max¬ 
ime  pendet,  periculum  nunquam  deest.  Si 
morbus  ab  initio  negligitur,  et  idonea  remedia 
intempestive  administrantur,  et  febris  maxima 
vi  urget,  et  medicamentis  haud  cedit ;  si  aegro¬ 
tus  senio  conficitur,  et  sanguinis  jacturam  haud 
bene  tolerat  ;  praecipue  si  respiratio  difficilis, 
et  non  nisi  corpore  erecto  exercenda ;  si  pulsus 
languidus  micat,  et  haud  infrequenter  intermit¬ 
tit  ;  et  sputum  supprimitur,  et  haud  nisi  diffi¬ 
culter  excreatur,  sed  in  gutture  strepit;  si  facies 
et  labia  livescunt,  et  frigidus  elicitur  sudor,  qui 
in  frontem  aut  cervicem  erumpit,  et  vix  in  alia 
corporis  parte  dum  extrema  frigescunt  et  livida 
apparent  ;  his  praesentibus,  faustum  eventum 
vix  licet  praedicere.  Sin  autem  ad  febrem  mi- 

nuendam,  sanguinis  detractio  aliaque  idonea  re¬ 
media  tempestive  adhibita  valent ;  quo  fit,  signa 
jam  dicta  leniora  evadant,  neque  obtusus  dolor 
urgeat  in  pectore,  sed  aeger  facile  respiret,  et  li¬ 
bere  extussiat,  et  materia  excreata  flavi  coloris  ac 
copiosa  sit ;  denique  si  superveniunt  sanguinis 
fluxus  e  naribus,  et  universus  sudor  per  totarq 
cutem ;  et  alvus  sponte  fluit  cum  urina  lateri¬ 
tium  sedimentum  deponente,  faustum  eventum 

praedicere  licet. 

.  /  ■  *  ' 

< 

It  ATIO  MEDENDI. 

Ex  historia  morbi  rite  perpensa,  periculum 
ejusdem  satis  patet ;  ideoque  summa  ope  medi¬ 
cum  niti  decet  morbum  tollere. 

Consilium  medendi  duas  partes  complectitur, 
nempe,  primum,  inflammationem  amovere ;  et 
secundum,  curtare  aut  lenire  febrem.  De  reme¬ 
diis,  quibus  hasc  proposita  perficiuntur,  princeps 
est  detractio  sanguinis,  quae  tanta  vi  fere  semper 
pollet  morbi  solvendi,  ut  medici  spem  vix  un¬ 
quam  fefellerit.  Itaque,  quam  primum  morbus, 
incipit,"  ad  hoc  auxilium  confugimus  optimo  cum 

fructu ;  et  quo  citius  sanguis  mitti  potest,  eo 
melius  est.  Quod  ad  copiam  attinet,  quae  semel 
mitti  debet  haud  satis  constat ;  ab  aegri  aetate, 
morbique  viribus  multum  pendebit.  Ubi  py- 
rexia  maxime  urget,  et  aeger  robusti  validique 
corporis  aetate  florente  gaudet,  venam  brachii  in¬ 
cidere  oportet  vulnere  satis  amplo,  ut  sanguis  cito 
fluat  ad  defectionem  animi ;  in  hoc  enim  modo 
multum  inducitur  beneficii.  Ad  hunc  statum 
favendum  operatio  fieri  debet  corpore  aegri  erec¬ 
to.  Sed  rarius  accidit  aegrum  una  detractione 
sanguinis  multum  levari ;  ideoque,  nisi  leniora 
sunt  signa,  et  remissio  accederet,  venaesectio  ite¬ 
rum  fieri  debet,  iterumque  repeti  eodem  etiam 
die,  secundum  dolores  urgentes,  et  quoties  signa 
jam  dicta  redeunt,  toties  sanguinem  mittere 
oportet.  Epispastica  post  sanguinis  detractio¬ 
nem  proximum  tenent  locum,  et  opem  haud  par- 

-«  j. 

vam  in  hoc  morbo  ferunt.  Sed  magis  prosunt, 
ubi  dolor  iir  una  parte,  parum  diffusus  acriter 
pungit.  Nonnulli  medici  in  iis  spem  maximam 
ponunt,  dum  alii  stimulum  eorum  timent,  et 
noxam  inferre  putant.  Contra,  vero,  post  ple¬ 
nam  sanguinis  detractionem,  ubi  ad  partem  maxi¬ 
me  dolore  affectam  adhibita  sunt ;  si  non  mor- 

bum  omnino  solvunt  tamen  venaesectionem  minus 
necessariam  reddunt.  Purgantia  ineunte  morbo 
necessaria  sunt,  praecipue  ut  congestionem  sangui¬ 
nis  in  pulmonibus  deorsum  ducunt,  sed  quibus¬ 
dam  persuasum  est  provectiore  morbi  stadio  vix 
unquam  adhibenda  esse.  Expectorantia  ubi  pul¬ 
mones  admodum  infarciuntur  muci  spissitate  et 
tenacitate,  maxime  laudantur;  inter  haec  opti¬ 
mum  est  scilla  maritima,  quae  in  parvis  dosibus 
prodest.  Ad  eundem  finem  conferunt  blanda  di¬ 
luentia  tepida,  et  pediluvium,  quae  perspiration- 
em  eliciendo  sitim  et  tussim  auferunt.  Vapores 
aquae  in  pulmones  inhalatae  praecipue  cum  aceto 
mistae,  sitim  levant,  et  expectorationem  promo¬ 
vent.  Praeterea  demulcentia  mucilaginosa  per  to¬ 
tum  morbi  decursum  usurpantur;  et  ad  sputum 
augendum,  et  ad  excreationem  promovendam, 
maxime  utilia  sunt,  et  tussim  frequentem,  et  ir¬ 
ritationes  magnas  circa  fauces  et  glottidem  opti¬ 
me  amovent.  Denique  finem  versus,  ubi  tussis,  et 
pervigilium  urgent,  et  aeger  oculos  claudere  in 
somno  nequit,  opium  multum  commodi  adfeit, 
et  in  tussim  levando,  et  somnum  inducendo. 

